**Ministru kabineta noteikumu projekta ,,Licenču un sertifikātu reģistra noteikumi” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Apsardzes darbības likuma 41. panta otrā daļa Civilām vajadzībām paredzētu sprāgstvielu aprites likuma 10.panta sestā daļa un 26.panta otrā daļaDetektīvdarbības likuma 15.panta otrā daļaIeroču un speciālo līdzekļu aprites likuma 41. panta sestā daļaPirotehnisko izstrādājumu aprites likuma6.panta sestā daļa un 19.panta astotā daļa |
| 2. | Pašreizējā situācija un problēmas | Apsardzes darbības likuma 41.panta otrajā daļā, Civilām vajadzībām paredzētu sprāgstvielu aprites likuma 10.panta sestajā daļā un 26.panta otrajā daļā, Detektīvdarbības likuma 15.panta otrajā daļā, Ieroču un speciālo līdzekļu aprites likuma 41. panta sestajā daļā un Pirotehnisko izstrādājumu aprites likuma 6.panta sestajā daļā un 19.panta astotajā daļā ir ietverts deleģējums Ministru kabinetam noteikt Licenču un sertifikātu reģistrā (turpmāk – reģistrs) reģistrējamo ziņu apjomu, šo ziņu iekļaušanas, izmantošanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām.Šobrīd nav vienotas informācijas uzskaites sistēmas, kuru tiešsaistes režīmā varētu izmantot valsts institūcijas, lai iegūtu un pārbaudītu informāciju par dažāda veida licencēm, apliecībām un sertifikātiem. Reģistra pārzinis ir Iekšlietu ministrijas Informācijas centrs.Ņemot vērā minēto nepieciešams izstrādāt Ministru kabineta noteikumu projektu ,,Licenču un sertifikātu reģistra noteikumi” (turpmāk – Projekts). |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Projekts paredz noteikt reģistrā reģistrējamo ziņu apjomu, šo ziņu iekļaušanas, izmantošanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām.Projektā paredzēts, ka reģistrā iekļauj ziņas par:1. apsardzes darbības veikšanai izsniegtajām speciālajām atļaujām (licencēm), iekšējās drošības dienesta reģistrācijas apliecībām un apsardzes sertifikātiem, kā arī apsardzes komersantiem, iekšējās drošības dienestiem un to dalībniekiem, darbiniekiem un pārvaldes (pārstāvības) amatpersonām, kurām Apsardzes darbības likumā ir paredzēti ierobežojumi;2. speciālajām atļaujām (licencēm) ieroču, munīcijas un speciālo līdzekļu komerciālajai apritei, komercsabiedrībām un individuālajiem komersantiem, kas tās saņēmuši, personām, kas ir tiesīgas pārstāvēt komercsabiedrību, tās dalībniekiem, kā arī darbiniekiem, kuriem Ieroču un speciālo līdzekļu aprites likumā ir paredzēti ierobežojumi;3.izsniegtajām speciālām atļaujām (licencēm) komercdarbībai ar sprāgstvielām un spridzināšanas ietaisēm, licencēto komersantu vadītājiem un personām, kuras ieņem amatus komersantu pārvaldes institūcijās, kā arī komersanta darbiniekiem uz kuriem attiecas Civilām vajadzībām paredzētu sprāgstvielu aprites likuma noteikti ierobežojumi, spridzinātāja sertifikātiem un spridzināšanas darbu vadītāja sertifikātiem;4. izsniegtajām speciālajām atļaujām (licencēm) komercdarbībai ar uguņošanas ierīcēm un skatuves pirotehniskajiem izstrādājumiem, individuālajiem komersantiem un personām, kuras ieņem amatus komersanta pārvaldes institūcijās, ka arī komersanta darbiniekiem uz kuriem attiecas Pirotehnisko izstrādājumu aprites likuma noteikti ierobežojumi un pirotehniķu sertifikātiem;5. izsniegtajām speciālajām atļaujām (licencēm) detektīvdarbības veikšanai un sertifikātiem detektīvdarbības veikšanai.Reģistrā iekļautām ziņām ir tiesīgas piekļūt un tās izmantot normatīvajos aktos noteikto funkciju veikšanai šādu institūciju amatpersonas un darbinieki: Valsts policija, valsts drošības iestādes, Korupcijas novēršanas un apkarošanas birojs, Valsts robežsardze, tiesa, Valsts ieņēmumu dienests, Valsts darba inspekcija, Konkurences padome (visām reģistrā iekļautajām ziņām) pašvaldības (atsevišķām reģistrā iekļautajām ziņām).Ņemot vērā, ka praksē parasti tiek izstrādāts viens normatīvais akts, kas regulē vienas informācijas sistēmas (apakšsistēmas) darbību un kurā vienkopus ir iekļauta visa informācija, kas attiecas uz šo sistēmu (apakšsistēmu), Projektā ir iekļautas normas, kas šobrīd ir paredzētas Ministru kabineta 2011.gada 19.aprīļa noteikumos Nr.298 ,,Kārtība, kādā reģistrējamas ziņas par speciālajām atļaujām (licencēm) detektīvdarbības veikšanai un sertifikātiem detektīvdarbības veikšanai” un Projekts paredz atzīt par spēku zaudējušiem minētos noteikumus. |
| 5. | Projekta izstrādē iesaistītās institūcijas | Iekšlietu ministrija, Valsts policija, Iekšlietu ministrijas Informācijas centrs |
| 6. | Iemesli, kādēļ netika nodrošināta sabiedrības līdzdalība | Projekta izstrādes gaitā sabiedrības līdzdalība netika nodrošināta, jo reģistrs tiks izmantots valsts institūciju vajadzībām un neietekmēs iestāžu, organizāciju un komersantu, kā arī fizisko personu tiesības, pienākumus un komercdarbības veikšanas organizāciju.  |
| 7. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts policija, Iekšlietu ministrijas Informācijas centrs |
| 2. | Projekta izpildes ietekme uz pārvaldes funkcijām  | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Anotācijas II, III, IV, V, un VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

12.01.2012. 15.00

692

K.Sproģis

67219478, kristaps.sprogis@iem.gov.lv